钦定古今图书集成/明伦汇编/人事典/第062卷 > 《山斋写怀一百韵》徐州牧
## 钦定古今图书集成/明伦汇编/人事典/第062卷 > 《山斋写怀一百韵》徐州牧

“独坐山斋有所思，欲将天问少陈词。功名富贵还何
物，儒雅风流乃足师。失意未投班仲笔，潜心仍下董
生帷。澄怀默悟知虚牝，戢翼深居得守雌。莫问弹冠
峨侧注，宁思给墨染隃糜。中郎自爱藏书异，执戟还
矜识字奇。鱼目肯容珠里混，豹文漫向管中窥。星精
敢谓长庚降，火焰时劳太乙吹。祇羡翻经群玉府，奚
怜破产万金资。尊前授简飞醇觥，烛下含毫拂陟釐。
独夜挥弦追《大雅》，《韶春》剪彩斗芳蕤。多藏扪腹名为
笥，有味成言命作卮。海上雕龙夸碣石，邺中绣虎赏
临淄。即看入室超廊庑，应许登坛建鼓旗。曾望尼丘
穷崒嵂，更游禹穴入逶迤。才情稍得心如锦，岁月俄
惊鬓有丝。虚负河清鸣里社，空随海运到天池。”终军
建节原年少，李广临戎奈数奇。长价辄难逢伯乐，知
音容易失锺期。江河岂合行驱毂，霜雪何堪服袗𫄨。
便是荆山仍璧抵，畴云沧海不珠遗。鼓声欲死摧枭
将，扇影初寒怆曼姬。跃马未须夸曷鼻，入宫先已妒
蛾眉。担簦说士穷愁日，上谒狂生落魄时。碌碌既惭
馀子伍，劳劳还厌一“官卑。肯将意气怀三恨，兼以文
章赋《五悲》。骨相已知犹土木，姓名何必隶曹司。非缘
罢雀书门户，懒为亡羊泣路岐。闭匣埋光犹有锷，处
囊脱颖尚留锥。羹藜岂必希牛鼎，悦草还谁饰虎皮。
鹊起城巢应不恋，鸿冥缯缴谩相随。鱼梁一任栖扶
老，肉食何当比窃脂。元甲泥涂甘曳尾，素鳞涸辙枉
扬鬐。乾坤沧海千年变，事业黄粱半晌炊。物态朝三
看赋芧，人情格五想行棋。果如彭泽腰难折，定向回
谿翅久垂。安分不嗟通籍晚，爱闲犹悔拂衣迟。从渠
青眼能为白，奈我方心未可规。厌以绮罗夸北阮，羞
将粉黛效西施。居常亢礼时扪膝，率尔谈经一解颐。
僻径诛茅聊结屋，荒园插槿且为篱。蓬蒿”不为行人
剪藜藋。从教到者，披蔬种姜。“和蓼蕺，果分橘柚与
樝梨。虽无木擅千章利，已有兰成九畹滋。机事三年
谁刻楮，土风七月自烹葵。敢思牛马弥山谷，但为鸡
豚理栅埘。案列堇荁兼兔貊，杯传醴酪杂醇醨。频斟
白乳浮青玉，旋摘黄芽泛绿瓷。不耻鹑衣连敝絮，何
求鹤氅覆禅缁。鹿皮冠学幽人制，犊鼻裈随俗子嗤。
谷口游行双不借，溪头汲引一军持。渔翁有钓操笭
箵，爨妇无谋指扊扅。未论网鱼常得𫚈，尽教种豆落
为萁。海鸥久逐机心散，山雉惟堪野性宜。为问单车
乘白马，宁如斗酒听黄鹂。秋风北渚思公子，春色东
园候女夷。竹涧炎蒸还荐爽，石淙冻合早流澌。尘中
障面擎方麹，醉里笼头倒接䍦。驯鹤似从辽海返，蹇
驴堪并灞桥骑。留情破榻寒温在，乘兴扁舟早晚移。
既访经神游𢓃苑，亦从禅伯礼仁祠。多方偶尔谈龙
忌，浅术犹然识马毉。或向维摩探小品，还从大衍索
元机。窃赀未比长卿慢，索米甘同曼倩饥。愧逞舌端
能说剑，常思手泽学为箕。违时罢奏三千牍，遣日闲
吟百一诗。绝粒游仙真汗漫，挥毫对客总淋漓。飞扬”
湖海怜豪士，龌龊屠沽鄙市儿。秀发即当观早岁，芳
流宁许待来兹。星躔自属真人应，陶铸何言造物私。
却怪灵台攘六凿，徒劳暗室骂三尸。遐龄愿附南飞
鹤，要路争夸左顾龟。阿堵物求充朽贯，负床人喜足
含饴。须知角齿难兼授，翻恐形神愈自疲。虫臂鼠肝
谁化者，乌黔鹄浴孰为之。扶摇谩以鹏凌鷃。“踔宁
容蚿笑夔。好戒崇高碁莫累，时防盛满器须攲。青门
有业辞丹禁，黄石无心慕赤墀。最苦蠹鱼盈敝箧，空
乘羸马倦《庄馗》。盍簪阛阓交情薄，下榻权舆礼意衰。
花粲谈天终不信，饼成画地竟何为。操觚纵饱元中
味，按剑偏生暗里疑。到得提刀观肯綮，应须鼓箧效
支离。升沉不待君平问，凶吉非由季主知。妄想朽株
开艳萼，谬言枯骼长丰肌。惜阴彊丐羲和顿，逐日长
随夸父驰。藉有锦贉函玉躞，可无绣毂引金羁。荜门
自不容冠盖，苔径何烦过履綦。夺席从人登虎观，横
经让我拥皋比。落霞稳护当年轸，聚雪珍藏异代蓍。
不偶因缘逢狗监，谁夸识悟到鸡碑。依人尚恐穷三
匝，出守那堪望一麾。宦事尽输”司马善，人言竞说汝
南痴。无端党与相吹扇，不爱头颅作抵巇。押阖半生
师鬼谷，机锋一日挫神锤。请修健翮为黄鹄，更养灵
根发紫芝。朗朗百间应有屋，汪汪万顷岂无陂。雄飞
尚自期千里，鼎立休教愧二仪。莫向穷山嗟寂寞，白
云明月总堪怡。